cyanic-selkie/wikianc huggingface dataset:
Արմեն Գեորգիան
Արմեն Հակոբի Գեորգիան (Армен Яковлевич Георгиан, ), հայ թավջութակահար, մանկավարժ։ ՌԽՖՍՀ արվեստի վաստակավոր գործիչ (1967), «Պատվո նշանի» շքանշանակիր (1945), Խորհրդային Միության կոմունիստական կուսակցության (1963)։
Կենսագրություն
Արմեն Գեորգիանը ծնվել է 1904 թվականին, Բաքվում։ 1916 թվականին նրա ընտանիքը տեղափոխվել է Մոսկվա։
1926 թվականին ավարտել է Մոսկվայի պետական կոնսերվատորիան (Անատոլի Բրանդուկովի դասարան)։ 1927-1957 թվականինեղել է Ռուսաստանի համամիութենական ռադիոյի եռյակի, 1968-1972 թվականներին՝ Կոմիտասի անվան քառյակի թավջութակահար ։ 1927 թվականից դասավանդել է Մոսկվայի Գնեսինների անվան երաժշտական ուսումնարանում, 1944 թվականից՝ Երաժշտամանկավարժական ինստիտուտում (պրոֆեսոր՝ 1960 թվականից) ։
Արմեն Գեորգիանը հյուրախաղերով հանդես է եկել մի շարք երկրներում։
Դուստրը՝ Կարինե Գեորգիանը (1944, Մոսկվա), թավջութակահարուհի է։ Կինը՝ Գալինա Պետրովնա Սախարովան (1914-1999), եղել է երաժիշտ, ՌԽՖՍՀ վաստակավոր արտիստ։ Ավարտել է Գնեսինների երաժշտական քոլեջը, եղել է Համամիութենական ռադիոյի մենակատար, կատարել է առաջատար օպերային մասեր և ռուսական ռոմանսներ։
Արմեն Գեորգիանը մահացել է 1993 թվականի մարտի 7-ին։ Հուղարկավորվել է Վագանկովյան գերեզմանատունը։
Գավրիլովո (գյուղ, Վիբորգսկի շրջան)
Գավրիլովո (Гаврилово), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1510 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր Կատեգորիա:1881 թվականին հիմնադրված բնակավայրեր
Միխայլովկա (գյուղ, Բակալինսկի շրջան)
Միխայլովկա (Михайловка, Михайловка), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 190 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բակալինսկի շրջանի բնակավայրեր
Ջեֆերսոն շրջան (Ֆլորիդա)
Կատեգորիա:Ֆլորիդայի շրջաններ
Սերժիու Օլիվեյրա
Սերժիու Միգել Ռելվաշ դի Օլիվեյրա (Sérgio Miguel Relvas de Oliveira, ), պորտուգալացի ֆուտբոլիստ, «Պորտու» ակումբի և Պորտուգալիայի ազգային հավաքականի կենտրոնական կիսապաշտպան։
Ակումբային կարիերա
«Պորտու» ակումբի սան է։ Հիմնական թիմում նորամուտը կատարել է Պորտուգալիաի գավաթի խաղում 17 տարեկան 4 ամսական և 15 օրականում՝ դառնալով «Պորտուի» լավագույն խաղացողը, որը դուրս է եկել խաղադաշտ պաշտոնական խաղում։
2010/11 մրցաշրջանում վարձավճարով տեղափոխվել «Բեյրա Մար» ակումբ։
Հավաքականում
2008 թվականին կատարել է նորամուտը Պորտուգալիաի պատանեկան հավաքականում (մինչև 17 տարեկանների)։
2010 թվականին ընդգրկվել է հավաքականի հայտացուցակում՝ մասնակցելու Եվրոպայի առաջնությանը և մասնակցել է 3 խաղի։
2018 թվականի սեպտեմբերի 6-ին Խորվաթիայի հավաքականի դեմ ընկերական խաղում Օլիվեյրան կատարել է նորամուտը Պորտուգալիայի հավաքականի կազմում։
Խաղեր հավաքականում
Ընդհանուր՝ 2 խաղ / 0 գոլ, 1 հաղթանակ, 1 ոչ ոքի, 0 պարտություն
Ագեևկա (գետ)
Ագեևկա (Агеевка), գետ Ռուսաստանում, հոսում է Յուրյանսկի շրջանում, Կիրովի մարզում։ Գետաբերանը տեղակայված է Զիմնիա գետի ձախ ափին՝ 64 կմ հեռավորության վրա։ Գետի երկարությունը 16 կմ։
Գետի ակունքը գտնվում է Ուրալի լեռներում Կոմի Հանրապետության սահմանի մոտականյքում, Մուրաշի գյուղից 8 կմ հարավ-արևելք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Արտաքին հղումներ
Կատեգորիա:Ռուսաստանի գետեր
Պատան
Պատան, գյուղակ Արևմտյան Հայաստանում, Էրզրումի վիլայեթի Էրզրումի գավառում ։ Գտնվում էր Էրզրում քաղաքից 40 կմ հարավ-արևմուտք, Բյուրակն գետի ձախ ափին։
Աշխարհագրություն
Տարածքը լեռնային էր։
Օգտակար հանածոներ
Գյուղի մոտ կար հանքային տաք աղբյուր ։
Ծանոթագրություններ
Կատեգորիա:Արևմտյան Հայաստանի գյուղեր
Գիտությունը Շվեդիայում
Գիտությունը Շվեդիայում, Շվեդիայում գիտնականների կողմից զարգացվող գիտության ուղղությունները։ Գիտության զարգացումը Շվեդիայում հիմնականում պայմանավորված է իր ժողովրդի տաղանդով, շվեդական կրթությամբ և մանկավարժությամբ ։ Շվեդիայի գիտնականները զգալի ներդրում են ունեցել համաշխարհային մշակույթի և գիտության զարգացման բնագավառում։ Շվեդական բարձրորակ գիտական և տեխնոլոգիական զարգացումը հայտնի է ամբողջ աշխարհում։ Հարկ է նշել, որ 18-րդ դարում Շվեդիայի գիտությունը գտնվել է Ֆրանսիայից և Մեծ Բրիտանիայից ներթափանցած լուսավորչական գաղափարների ազդեցության ներքո ։ Բնագիտության զարգացումը Շվեդիայում կապված է Ուպսալայում և Լունդում առաջին համալսարանների կազմավորման և Ուպսալայում աստղադիտարանի բացման հետ։ 1710 թվականին հիմնադրվեց Ուպսալայի Թագավորական գիտական ընկերությունը, իսկ 1739 թվականին` Ստոկհոլմի Թագավորական գիտությունների ակադեմիան։
Ակադեմիայի առաջին նախագահը Կառլ Լիննեյն էր։ Նա մեծ ազդեցություն ունեցավ Շվեդիայում գիտության ձևավորման վրա։ Շվեդիայի գիտությունների ակադեմիան 1739 թվականին հրատարակեց առաջին շվեդական գիտական ամսագիրը։
Բնական և տեխնիկական գիտություններ
Բնագետ և բնախույզ Կարլ Լիննեյը մեծապես ազդել է Շվեդիայում գիտության կայացման գործում։ Նա ստեղծեց իր ժամանակի համար համապարփակ բնության համակարգ, որը հրապարակվեց 1735 թվականին, առաջին անգամ սկսեց հետևողականորեն կիրառել բինարային անվանակարգը։ Կարլ Լիննեյը նաև Պետերբուրգի Գիտությունների ակադեմիայի արտասահմանյան պատվավոր անդամ էր։ Լիննեյը համարվում էր հսկայական կենդանական և բուսական աշխարհի ժամանակակից դասակարգման «հայրը» , նա դրեց կարգաբանության, կենդանական և բուսական աշխարհի դասակարգման հիմքերը։ Ինքը Լիննեյը հայտնաբերեց և նկարագրեց Սկանդինավիայի ավելի քան հազար բուսատեսակներ։
Ֆիզիկա
Լիննեյի ժամանակակից Անդերս Ցելսիուսը, (1701-1744) լինելով ֆիզիկոս և աստղագետ, պատմության մեջ իր անունն անմահացրել է ջերմաչափերի համար հարյուր աստիճանանոց սանդղակի ներդրմամբ։ Շվեդիայում աստղագիտության բնագավառում գիտական աշխատանքների համակարգի սկզբնավորումը կապված է Անդերս Ցելսիուսի այս ոլորտում կատարած աշխատանքների հետ։ Հենց Ցելսիուսի կողմից 1741 թվականին ստեղծվեց Շվեդիայի ամենահին աստղադիտարանը Ուպսալա քաղաքում և եղել է նրա տնօրենը։ Գիտությունների Ակադեմիայի հիմնադիրներից մեկը` Մ. Տրիվալդը, պրոպագանդում էր հետազոտական ֆիզիկան Շվեդիայում, կառուցեց Սկանդինավիայում առաջին շոգեմթնոլորտային մեքենան, աշխատություն գրեց հանքարդյունաբերության վերաբերյալ։
Քիմիա
18-րդ դարում շվեդական գիտությունը զգալի հաջողությունների հասավ քիմիայի բնագավառում։ Քիմիայի զարգացման բնագավառում մեծ ներդրում ունեցավ Իյոնս Յակոբ Բերցելիուսը (1779-1848)։ Նա զարգացրեց էլեկտրոքիմիական և ատոմային տեսությունները և ստեղծեց գիտական հանքագիտությունը։ Սվանտե Արենիուսը (1859-1927) ստեղծեց էլեկտրոլիտիկ տարրաբաժանման տեսությունը և 1903 թվականին այդ աշխատանքի համար ստացավ Նոբելյան մրցանակ քիմիայի բնագավառում։ Հայտնի շվեդ քիմիկոս, ճարտարագետ Ալֆրեդ Նոբելը (1833-1896), 1867 թվականին հայտնագործեց դինամիտը, որը նրան մեծ փառք և հարստություն բերեց։ Ընդհանուր առմամբ Նոբելին են պատկանում 355 տարբեր արտոնագրեր, որոնցից ամենահայտնին համարվում է դինամիտը։ Իր կարողության հիմնական մասը Ալֆրեդ Նոբելը նվիրաբերեց հիմնադրամին, որից ամեն տարի շնորհվում են Նոբելյան մրցանակներ։ Մրցանակները շնորհվում են Ստոկհոլմում և Օսլոյում ամեն տարի դեկտեմբերի տասին, գիտնականի մահվան օրը։ Տ. Վ. Բերգմանը կատարելագործեց Կ. Շեելի որակական անալիզը, որպես հմուտ փորձարար հայտնագործեց մանգանը, առաջինը ստացավ քլորը, կալիումի պերմանգանատը, գլիցերինը, մի շարք թթուներ և այլ միացություններ, նկարագրեց թթվածնի ստացման եղանակը և նրա հատկությունները։ Ա. Ֆ. Կրոնստեդտը հայտնագործեց նիկելը, մշակեց հանքանյութերի դասակարգումը դրա քիմիական հատկությունների հիման վրա։ («Հանքանյութերի թագավորությունը նկարագրելու փորձը» 1758)։
Մետալուրգիա և նավաշինություն
17-18-րդ դարերում զգալի զարգացում ստացան մետալուրգիայի և մետաղամշակման տեխնոլոգիաները, ռազմական նավաշինությունը, սառը զենքի և հրազենի արտադրությունը։ Տեխնիկայի զարգացման պատմության մեջ էական տեղ է գրավում նավային պտուտակների, շոգենավերի և շոգեքարշերի շվեդ գյուտարար և առաջին կոնստրուկտոր Ջոն Էրիկսոնի անունը։ ԱՄՆ-ում քաղաքացիական պատերազմի տարիներին հենց նա կառուցեց առաջին զրահապատ նավը պտտվող հրանոթային աշտարակով։ Այդ նույն ամենահայտնի «Մոնիտոր» զրահապատ նավը, որը մեծապես նպաստեց հյուսիսայինների հաղթանակին հարավայինների նկատմամբ։
Հետազոտող ճանապարհորդներ
Սոլոմոն Անդրեն 1897 թվականին առաջինը փորձեց սեփական նախագծով պատրաստված «Օրյոլ» օդապարիկով հասնել Հյուսիսային բևեռ, սակայն ճանապարհին մահացավ։ Խիզախ օդագնացի անունը անմահացվեց, նրա անունով կոչվեց Շպիցբերգեն կղզեխմբի թերակղզիներից մեկը` Անդրեի երկիրը։ Կլինգենշերնը հայտնի է իր մաթեմատիկական աշխատանքներով, Պ. Արտեդին մշակեց ձկների դասակարգումը, Ե. Ախարիուսը ստեղծեց լիխենոլոգիայի հիմունքները։ Տեխնիկայի, հանքարդյունբերության և մետալուրգիայի զարգացման բնագավառում 18-րդ դարում զգալի ազդեցություն ունեցան Կ. Պոլհեմի աշխատանքները, ճարտարագետ Կարլ Գուստավ Լավալը հայտնագործեց շոգետուրբինը և սերզատ սարքը, որը հեղափոխություն կատարեց կաթնարդյունաբերության բնագավառում և այլ տեխնոլոգիական գործընթացներում։
Փիլիսոփայություն
Միջնադարյան Շվեդիայում փիլիսոփայական մտքի զարգացումը սերտորեն կապված է քրիստոնեական միստիցիզմի և սխոլաստիկայի հետ, իսկ 16-րդ դարի վերջերին այստեղ ներթափանցեց ֆրանսիացի փիլիսոփա Պիեռ դե լա Ռամի ուսմունքը։ Նրա հետևորդները դեմ էին սխոլաստիկայի մեթոդին։ Կարելի է ասել, որ ինքնուրույն աշխարհիկ փիլիսոփայությունը Շվեդիայում ծնվել է 17-րդ դարում։ Գ. Շերնելմը առաջին շվեդ փիլիսոփան և գրողն էր, որի աշխատանքները և ներդրումը համարվում են նշանակալի։ Նրա աշխատանքներում միավորվում են ինչպես նեոպլատոնիզմի, պյութագորիզմի, այնպես էլ բնափիլիսոփայության գաղափարները։ Ռենե Դեկարտի գաղափարները կիսողները հերքում են միջնադարյան սխոլաստիկան։ 19-րդ դարի սկզբին Շվեդիայի փիլիսոփայական միտքը եղել է «ֆոսֆորիստների» և «յոտիցիզմի» հոսանքների, այինքն ռոմանտիզմի ազդեցության ներքո։ Բոստրեմիզմի գաղափարները Շվեդիայում ճգնաժամ էին ապրում և 20-րդ դարի սկզբում սկսում է աճել հետաքրքրությունը փորձարարական հոգեբանության և պոզիտիվիզմի նկատմամբ։ Բոստրեմի որոշ աշակերտներ, ինչպիսիք են Վ. Նորստրեմը, սկսեցին կիսել նեոկանտության գաղափարները և կյանքի փիլիսոփայությունը, իսկ օրինակ Պ. Վիկները դարձավ տրամաբանական պոզիտիվիզմի գաղափարների հետևորդ։ 1910 թվականին կազմավորվեց «Ուպսալայի նոր դպրոցը», որը իրենից ներկայացնում է տրամաբանական պոզիտիվիզմի նախնական ձև։ Այս դպրոցի հիմնադիրները եղել են Ա. Պալենը և Ա. Հեգերստրեմը։ Նրանք ընդհանուր առմամբ գերազանցեցին «Վիեննական խմբակի» գաղափարները։ Հետպատերազմական ժամանակահատվածում Շվեդիայում ուժեղանում է Բուրժուական փիլիսոփայության ինտեգրումը նեոպոզիտիվիզմի հիման վրա։ Այս գաղափարները կիսում էին այնպիսի փիլիսոփաներ, ինչպիսիք են Մորիտցը, Վեդբերգը, Մարկ-Վոգաուն։ Մեծ տարածում են ստանում նաև էմպիրիկ հոգեբանությունը և սոցիոլոգիան։ Մարքսիզմի գաղափարները Շվեդիա ներթափանցեցին 19-րդ դարի կեսերին, իսկ 20-րդ դարի ութսունական թվականներին ավելի լայն տարածում ստացան։ 1917 թվականին Շվեդիայում ստեղծվեց կոմունիստական կուսակցություն և այդ ժամանակահատվածում սրվեց պայքարը սոցիալական զարգացման երկու հայեցակարգերի, մարքսիստականի և ռեֆորմիստականի միջև։ 1968 թվականին սկսում է հրատարակվել հասարակական գիտությունների գծով մարքսիստական ամսագիր «Haften for Kritiska Studier»: Փիլիսոփայական գիտությունների կենտրոններ էին համարվում Ստոկհոլմի, Ուպսալայի, Լունդի համալսարանների փիլիսոփայության ֆակուլտետները։ 1935 թվականին հրատարակվում է փիլիսոփայական ամսագիր «Theoria»:
Պատմություն
13-րդ դարի կեսերին Շվեդիայում ի հայտ եկան եկեղեցական ժամանակագրությունները լատիներեն լեզվով, 14-րդ դարում արդեն հայտնվում են ավելի բովանդակալից հանգավորված ժամանակագրություններ հին շվեդերեն լեզվով («Էրիկի ժամանակագրություն», Erikskrönikan) : Շվեդիայում առաջին հայտնի պատմիչը համարվում է Ուպսալայի համալսարանի աստվածաբանության պրոֆեսոր Էրիկ Օլայը, ով ապրել է 15-րդ դարում ։ 16-րդ դարի երկրորդ երրորդում իրենց պատմական գործերն են ստեղծում շվեդ հումանիստ պատմաբաններ, լյութերական Ռեֆորմացիայի գործիչներ Օլաուս Պետրին, արքեպիսկոպոս եղբայրներ ծվեդ կաթոլիկներ Իոհան և Օլաֆ Մագնուսները ։ 1667 թվականին հիմնադրվեց Հնությունների Կոլլեգիան, որը 1837 թվականին վերածվեց Ստոկհոլմի պատմության թանգարանի։ 1710 թվականին Շվեդիայում կազմավորվեց առաջին պատմական ուսումնական ընկերությունը Ուպսալայում։ Շվեդական մեծ տերության ժամանակաշրջանում ստեղծվեց Շվեդիայի պետական արխիվը և հաստատվեց պետական պատմագրի պաշտոնը, որը գոյություն ունեցավ մինչև 1834 թվականը։ 17-րդ դարում այդ պաշտոնը զբաղեցնում էր գերմանացի Ս. Պուֆենդորֆը, ով համարվում է շվեդ թագավորների գովաբանական պատմության հեղինակը։ 17-րդ դարի վերջին Յու. Շեֆֆերիուսի կողմից սկսվեց սկանդինավյան հնությունների ուսումնասիրություններ կատարվել. Հրատարակվեցին պատմական աղբյուրները։ Բայց արքեպիսկոպոս Էրիկ Բենցելիուսը փորձեր էր անում դրանց գիտական քննադատության ուղղությամբ։
Գիտական հաստատություններ
Գիտահետազոտական և փորձա-կոնստրուկտորական աշխատանքների բնագավառում կարևոր դեր է խաղում շվեդական պետությունը, որը Երկրորդ համաշխարհային պատերազմից հետո սկսեց միասնական քաղաքականություն վարել գիտական հետազոտությունների բնագավառում։ Գիտական գործունեության և գիտատեխնիկական քաղաքականության կոորդինացումը սկսեց իրականացնել Գիտության խորհրդատվական խորհուրդը, որը ստեղծվել էր 1962 թվականին և ղեկավարվում էր վարչապետի կողմից։  Խորհրդում ընդգրկված էին, կրթության, ֆինանսների, արդյունաբերության, գյուղատնտեսության, պաշտպանության նախարարները, առաջատար արդյունաբերական ձեռնարկությունների ներկայացուցիչները և ականավոր գիտնականներ։
Կրթության նախարարությունը ղեկավարում է համալսարանների և տեխնիկական բուհերի գիտատեխնիկական գործունեությունը, մյուս նախարարությունները պատասխանատու են պետության և մասնավոր գիտահետազոտական կազմակերպությունների կողմից իրականացվող ԳՀՓԿԱ-ների կոնկրետ բնագավառների համար։ Գիտահետազոտական և փորձա- կոնստրուկտորական աշխատանքների ղեկավարման և զարգացման գործառույթները իրականացնում են յոթ պետական գիտահետազոտական խորհուրդները։ Զարգացման խնդիրները շոշափում են մասնավորապես բնագիտական, տեխնիկական, բժշկական գիտությունների բնագավառները, գյուղատնտեսության սեկտորը և անտառային անդաստանները, զգալի ուշադրություն է դարձվում հումանիտար և սոցիալական գիտություններին և ատոմային էներգետիկայի բնագավառին։ Ամենակարևոր նախագծերի ընտրությունը իրականացվում է Գիտա-նախապատրաստական հանձնաժողովի կողմից։ Գիտությունների թագավորական ակադեմիայի հիմնական խնդիրն է աջակցել մաթեմատիկայի և բնական գիտությունների զարգացմանը, ապահովել վեհաժողովների և սիմպոզիումների կազմակերպումը, արտասահմանյան և միջազգային գիտական կենտրոնների հետ կապերի պահպանումը, ինչպես նաև ֆիզիկայի և քիմիայի գծով Նոբելյան մրցանակների շնորհումը։ Ակադեմիայի անդամների թիվը 1975 թվականին հասնում էր 160-ի, նրա կազմում ընդգրկված էին նաև  120 օտարերկրյա անդամներ։ 1919 թվականին հիմնադրված Ճարտարագիտական գիտությունների ակադեմիայի անդամների թիվը հասնում է 382-ի։ Ճարտարագիտական գիտությունների ակադեմիան տեխնիկական գիտությունների բնագավառում իրականացնում է երկու գործառույթ` կազմակերպչական և տեղեկատվական։ ԱՄՆ-ի, Ճապոնիայի և մի շարք այլ երկրների դեսպանատներին կից գոյություն ունեն գիտության և տեխնիկայի գծով կցորդներ։
Համալսարաններում, գիտահետազոտական ինստիտուտներում և կենտրոններում իրականացվում են հիմնարար ուսումնասիրություններ։ Կիրառական գիտահետազոտական և փորձա- կոնստրուկտորական աշխատանքները իրականացվում են առաջատար արդյունաբերական ընկերությունների և նախարարությունների ենթակայության տակ գործող ԳՀԻ-ները և կոնստրուկտորական բյուրոները։ Դրանց թվում են Ատոմային ֆիզիկայի հետազոտական ինստիտուտը, Ավիացիոն տեխնիկական ԳՀԻ-ն և այլ գիտահետազոտական կազմակերպություններ։ Բարձրագույն ուսումնական հաստատություններից առավել մեծ ներուժ ունեն Ուպսալայի, Լունդի, Ստոկհոլմի համալսարանները և Գյոթեբորգի Չալմերսի տեխնիկական համալսարանը։ Ստոկհոլմում գտնվող Կարոլինայի բժշկա-վիրաբուժական ինստիտուտը գիտահետազոտական աշխատանքներ է իրականացնում բժշկության և ֆիզիոլոգիայի բնագավառում և շնորհում է համապատասխան Նոբելյան մրցանակներ։ Ամեն տարի գիտահետազոտական աշխատանքների վրա ծախսվում է ազգային համախառն եկամտի շուրջ 1,5 %-ը, 1975 թվականի դրությամբ այդ բնագավառում զբաղված էին 26 հազար մարդ։ Գիտահետազոտական և փորձա- կոնստրուկտորական աշխատանքների վրա կատարվող ընդհանուր ծախսերը կազմում են 4,2 միլիարդ  շվեդական կրոն։ Այս միջոցների շուրջ մեկ երրորդը հատկացնում են մասնավոր արդյունաբերական միավորումները և հիմնադրամները, ինչպիսիք են Վալլենբերգների, Վեններ-Գրենի և այլ  հիմնադրամները։ Պետական բյուջեից հատկացված միջոցներն օգտագործվում են հիմնարար հետազոտությունների, ինչպես նաև ռազմական, էներգետիկայի և բնապահպանության բնագավառում ԳՀՓԿԱ-ների կազմակերպման համար։ Արդյունաբերության բնագավառում հետազոտական աշխատանքների վրա ծախսվում է շուրջ 2,7 միլիարդ  շվեդական կրոն, որը կազմում է  Շվեդիայում գիտահետազոտական գործունեության համար հատկացվող միջոցների մեկ երրորդը։
Գրականություն
Կատեգորիա:Գիտությունը Շվեդիայում Կատեգորիա:Շվեդ պատմաբաններ
Դատարկ հայելի
Դատարկ հայելի (The Empty Mirror), Բերրի Ջ. Հերշիի առաջին լիամետրաժ ֆիլմը։ Ֆիլմը պատմում է Ադոլֆ Հիտլերի կյանքի վերջին տաս օրվա մասին, որոնք նա անցկացրել է ֆյուրերբունկերում։ Գլխավոր դերակատարներն էին Նորման Ռոուդվեյը, Ջոել Գրեյը և Կամիլա Սյոեբերգը։
Սյուժե
Ֆիլմը նկարահանվել է գիտակցության հոսքի ոճով։ Սյուժեյի կենտրոնում Ադոլֆ Հիտլերն է, ով իր մեքենավարին թելադրում է իր հիշողությունները, նրա կողքին էին նաև Յոզեֆ Գեբելսը, Եվա Բրաունը և Հերման Գյորինգը։ Նրանք բոլորը թաքնվել էին ֆյուրերբունկերում, նրանց հետ էր նաև հոգեբույժ Զիգմունդ Ֆրոյդը, ով լսելով Հիտլերը խոսքերը, փորձում էր գնահատել միապետի հոգեկան վիճակը։
Արձագանքներ
Նյու Յորք Թայմս ամսագրի քննադատ Լաուրենս վան Գելդերը բացասական է գնահատել ֆիլմը, այն անվանելով «խառնիխուռն հոգեբուժություն»։ Գելդերը գրել է, որ ֆիլմում «ավելի մեծ ուշադրություն են դարձրել շրջակա միջավայրին, ինչը ծածկում է իմաստը» և «Ադոլֆ Հիտլերը հավանաբար ուներ բնավորության շատ գծեր, բայց չեմ կարծում որ նա այդքան ձանձրալի էր» ։ Los Angeles Times թերթում Կևին Թոմասը նկատել էր, որ «ֆիլմում կան շատ հիանալի վիզուալ էֆեկտներ, բայց դրանք ծառայում են նրա համար, որ ընդգծեն ստեղծողների ջանքերի դրամատիկականությունը» ։ San Francisco Chronicle թերթի խմբագիր Պիտեր Ստակը շատ դրական է գնահատել ֆիլմը, այն անվանելով «վախենալու, մի քիչ ծիծաղելի, բայց այնուամենայնիվ հետաքրքիր» ։ Թոդ Մաքարտնին Variety ամսագրում գրել է, որ ֆիլմը «Ադոլֆ Հիտլերին հնարավորություն է տալիս վերլուծել իր սարսափելի կարիերան» ։
Արտաքին հղումներ
Կատեգորիա:1996 ֆիլմեր Կատեգորիա:Ամերիկյան ռազմական ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Անգլերեն ֆիլմեր Կատեգորիա:Lionsgate ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր
Միքայել Ալավերդով
Միքայել Անդրեյի Ալավերդով, խորհրդային բանակի գեներալ-մայոր (1945):
Կենսագրություն
Միքայել Ալավերդովը ծնվել է 1900 թվականի նոյեմբերի 14-ին Շուշի քաղաքում։ 1925 թվականին ավարտել է Մոսկվայի Մ. Ֆրունզեի անվան ակադեմիան։ 1918 թվականից ծառայել է համառուսաստանյան արտակարգ հանձնաժողովի մարմիններում։ 1925 թվականին գործուղվել է Իրան, 1928-1930 թվականներին՝ Իրանում խորհրդային հետախուզության գործակալ։ 1930-1934 թվականներին աշխատել է զինվորական հակահետախուզության կենտրոնական ապարատում (Մոսկվա), 1933-1934 թվականներին ղեկավարել Ավստրիայի, Շվեյցարիայի, Ֆրանսիայի հետախուզական գործակալությունները։ 1934 թվականին՝ Աֆղանստանում, 1936 թվականին՝ Թուրքիայում արտաքին հետախուզության գործակալ, 1941-1944 թվականներին Աֆղանստանում անգլիական հետախուզության հետ բացահայտել ու ոչնչացրել է գերմանական հետախուզական ցանցը, կանխել Աֆղանստանում և Իրանում  նացիստական հեղաշրջման փորձը։ 1944-1947 թվականներին Մոսկվայում ղեկավարել է արտաքին հետախուզության տեղեկատվության բաժինը, 1947-1955 թվականներին՝ հետախուզության, ապա՝ բարձրագույն հետախուզական դպրոցի պետի տեղակալ։ 1955 թվականին զորացրվել է    ։
Մահ
Մահացել է 1968 թվականի հոկտեմբերի 9-ին Մոսկվայում։ Թաղված է Նովոդևիչիե գերեզմանոցում։
Պավլովկա (գյուղ, Կեգիչևի շրջան)
2001 թվականի տվյալներով Պավլովկա գյուղում բնակվում էր 438 մարդ։ Բնակավայրը զբաղեցնում է 1895 կմ² տարածք։ Բնակչության խտությունը կազմում էր 231,13 մարդ/կմ²։
Խայեք
Խայեք, Հայեք, գյուղ Արևմտյան Հայաստանում, Էրզրումի վիլայեթի Բաբերդի գավառակում, նույնանուն քաղաքից 8 կմ հյուսիս-արևմուտք, Ճորոխ գետի ձախ ափին տարածքում, Խայեք գետակի ափին, Բալախոռի դաշտում։
Պատմություն
Գյուղը նախկինում անվանվել է Խայիք և ունեցել է 3 եկեղեցի։
Բնակիչները բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
XIX դարի վերջին ուներ 30 տուն հայ և 15 տուն այլազգի, իսկ 1914 թ․-ին` 52 տուն հայ և 18 տուն այլազգի բնակիչ։
Տնտեսություն
Զբաղվում էին երկրագործությամբ և անասնապահությամբ։
Պատմամշակութային կառույցներ
Խայեքն ուներ Ս. Աստավածածին և Ս. Աստվածամայր անուներով եկեղեցիներ։ 1404 թվականին գյուղը եկեղեցուն նվիրել է մի ավետարան։ Խայեքում կար ուխտավայր (Խաչի լույս)։
Կրթություն
Գյուղում գործում էր վարժարան ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Վոլկովո (գյուղ, Լիպովա Դոլինայի շրջան)
Վոլկովո (Вовкове), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Վոլկովո գյուղում բնակվում էր 16 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր
Խայթաճանճեր
Խայթաճանճեր, իսկական ճանճերի (Muscidae) ընտանիքի երկթևանի, արյունածուծ ճանճեր։ Հայտնի է մի քանի տեսակ, որից Հայաստանում տարածված են աշնանային (Stomoxys calcitrans) և կովի փոքր խայթաճանճեր (Ryperosia irritans)։ Աշնանային խայթաճանճերի մարմնի երկարությունը 5-7 մմ է։ Բազմանում են գոմաղբի (հատկապես ձիու) և փտող բուսական մնացորդների մեջ։ Ամռան ընթացքում տալիս են մի քանի սերունդ։ Վարակիչ հիվանդությունների (սիբիրախտ, մաշկային լեյշմանիոզ և այլն) տարածողներ են։ Կովի փոքր խայթաճանճերի մարմնի երկարությունը 2, 7-4, 5 մմ է։ Բազմանում են միայն տավարի գոմաղբում։ Հարձակվում են խոշոր եղջերավոր անասունների, երբեմն՝ ձիերի վրա։
Կատեգորիա:Կենդանիներ այբբենական կարգով Կատեգորիա:Խայթաճանճեր
Վերխնեսամարսկի գյուղական խորհուրդ (Խարկովի մարզ)
Վերխնեսամարսկի գյուղական խորհուրդ  (Верхньосамарська сільська рада), Ուկրաինայի Խարկովի մարզի Բլիզնյուկովսկի շրջանում ։
2001 թվականի տվյալներով Վերխնեսամարսկի գյուղական խորհրդում բնակվում էր 1382 մարդ։ Բնակավայրը զբաղեցնում է 72.4 կմ² տարածք։ Բնակչության խտությունը կազմում էր 19.09 մարդ/կմ²։ Խորհրդում կա 5 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1924 թվականին հիմնադրված բնակավայրեր
Swimming Pools (Drank)
«Swimming Pools (Drank)», ամերիկացի ռեփեր Քենդրիկ Լամարի երգն է։ Այն թողարկվել է 2012 թվականի հուլիսի 3-ին՝ որպես նրա «Good Kid, M.A.A.D City» ալբոմի երկրորդ սինգլ։ Երգը գրվել է Քենդրիկ Լամարի և T-Minus-ի կողմից, վերջինս նաև երգի պրոդյուսերն է։
Երգը հիմնականում արժանացել է դրական կարծիքների երաժշտական քննադատների կողմից։ Rolling Stone ամսագրի կազմած 2012-ի լավագույն 50 երգերի ցանկում այն զբաղեցրել է 34-րդ հորիզոնականը, իսկ XXL ամսագիրը այն ընդգրկել է իր 2012-ի թոփ 5 լավագույն հիփ հոփ երգերի ցանկում ։ Գրեմմիի 56-րդ մրցանակաբաշխությունում երգը առաջադրվել է «Լավագույն ռեփ կատարում» անվանակարգում, սակայն չի հաղթել։
Երգի տեսահոլովակի պրեմիերան կայացել է 2012 թվականի օգոստոսի 3-ին BET հեռուստաընկերության 106 & Park ծրագրի ընթացքում, իսկ այնուհետև տեղադրվել է Քենդրիկ Լամարի VEVO էջում։ Տեսահոլովակը MTV VMA 2013-ում առաջադրվել է «Տղամարդու լավագույն տեսահոլովակ» և «Լավագույն հիփ հոփ տեսահոլովակ» անվանակարգերում։
Lifehacker.com
Lifehacker.com, ամեն օր թարմացվող անգլալեզու ինտերնետ-բլոգ, որը մասնագիտացած է ծրագրային և ապարատային ապահովման մասին նորությունների բնագավառում Microsoft Windows, Mac OS և Linux-ի համար։ Ստեղծվել է 2005 թվականին։ Վեբ-պորտալը Kotaku.com-ի մասն է կազմում։ 2007 թվականին հաղթելով մրցույթը բլոգը ձեռք բերերց «Լավագույն խմբային բլոգ» անվանակարգը, ինչպես նաև Time ամսագրում ընդգրկվել է 2009 թվականի լավագույն բլոգերներ  ցուցակում ։
Alexa Internet
Ըստ 2010 թվականի սեպտեմբերի 25-ի Alexa.com կայքի վիճակագրության, Lifehacker կայքը ըստ հաճախելիություն աշխարհում զբաղեցնում է 617 հորիզոնականը, 256-րդ տեղը ԱՄՆ-ում, 316-րդ տեղը Կանադայում, 351-րդ տեղը  Հարավային Աֆրիկայում և 3342-րդ տեղը Ռուսաստանում.
Արտաքին հղումներ
Կատեգորիա:Կայքեր այբբենական կարգով Կատեգորիա:Բլոգ
Ատրիում թատրոն
Թատրոնի պատմությունը
Թատրոնը հիմնադրվել է 2001 թվականի հունվարի 13-ին Չիկագոյում, ԱՄՆ։ Այդ օրը բեմադրվեց թատրոնի առաջին ներկայացումը՝ Գրիգորի Գորինի «Ֆենոմեններ» կատակերգությունը։
Ներկայացումների բեմադրման համար թատրոնը հրավիրում է ռուս ռեժիսորների։ «Ատրիում»-ի հետ համագործակցել են Արթուր Օֆենգեյմը, Անդրեյ Տուպիկովը, Վալերի Բելյակովիչը, Նատալյա Անդրեևան։
2001-2011 թվականների ընթացքում թատրոնում բեմադրվել է 12 ներկայացում։ Թատրոնը հյուրախաղերով հանդես է եկել Սենտ Լյուիսում, Ցինցինատիում, Դետրոյթում, Մինեապոլիսում, Շամփեյնում, Միլուոկիում։ 2008 թվականին հանդես է եկել նաև Մոսկվայում։
2011 թվականին թատրոնը նշել է իր 10-ամյակը։
Հղումներ
Կատեգորիա:Թատրոններ այբբենական կարգով Կատեգորիա:Դրամատիկական թատրոններ Կատեգորիա:ԱՄՆ-ի թատրոններ
Քաջիկ Գրիգորյան
Քաջիկ Գրիգորյան (Խաչատուր Գուրգենի Գրիգորյան, ), հայ բանաստեղծ, Գրողների միության անդամ (1951)։
Կենսագրություն
Քաջիկ Գրիգորյանը 1951 թվականին ավարտել է Գյումրիի Միքայել Նալբանդյանի անվան մանկավարժական ինստիտուտի լեզվագրական ֆակուլտետը։ 1950 թվականից աշխատել է Գյումրու «Բանվոր» թերթի խմբագրությունում որպես բաժնի վարիչ։
Ստեղծագործական կյանք
Նրա առաջին բանաստեղծությունը՝ «Գարնան երգը», լույս է տեսել 1941 թվականին, Գյումրու «Բանվոր» թերթում։ Կոմպոզիտոր Ալեքսեյ Հեքիմյանը երգ է հորինել Քաջիկ Գրիգորյանի «Նաիրուհի» բանաստեղծության տեսքով ։
Ծանոթագրություններ
Կատեգորիա:Հայ բանաստեղծներ Կատեգորիա:Հայաստանի գրողների միության անդամներ
Հրաչյա Ասատրյան
Գործունեություն
Աշխատանքները վերաբերում են տարրական մասնիկների ֆիզիկային, b-մեզոնների հազվագյուտ տրոհումներին, տարրական մասնիկների գերհամաչափությանը, Հիգսի մասնիկներին, մեծ միավորման տեսություններին, քվանտային քրոմոդինամիկային ։
Ծանոթագրություններ
Կատեգորիա:Հայ ֆիզիկոսներ Կատեգորիա:ԵՊՀ շրջանավարտներ Կատեգորիա:Ֆիզիկամաթեմատիկական գիտությունների դոկտորներ
Վազգեն Բաբայան
Վազգեն Սևոյի Բաբայան, հայ մեքենագետ։ Տեխնիկական գիտությունների դոկտոր (1981), պրոֆեսոր (1988): ՀԳԳԱ թղթակից անդամ (1999):
Կենսագրություն
Վազգեն Բաբայանը ծնվել է 1931 թվականի հունվարի 25-ին, Նյուզգեր (այժմ՝ Նուկզար, Ադրբեջանի Շամխորի շրջան) գյուղում։ 1954 թվականին ավարտել է Հայկական գյուղատնտեսական ինստիտուտը։ 1957-1960 թվականներին աշխատել է Շամխորի ոռոգման մեքենայացման կայանի փորձարար-մեխանիկական լաբորատորիայի վարիչ, 1960-2003 թվականներին՝ Հայկական գյուղատնտեսության մեքենայացման և էլեկտրիֆիկացման գիտահետազոտական ինստիտուտում, 1972-2003 թվականներին՝ լեռնային երկրագործության քարքարոտ և աղուտ հողերի մեքենայացման բաժնի վարիչ, 1981-1993 թվականներին, միաժամանակ՝ «Հայգյուղմեքենայացում» գիտաարտադրական միավորման գլխավոր տնօրենի տեղակալ ։
Աշխատանքները վերաբերում են քարքարոտ և աղուտ հողերի յուրացման մեքենաների համալիրի մշակման, լեռնային երկրագործության մեքենայացման խնդիրներին։ Ստեղծված մեքենաները (քարհավաք ԿՈւՄ-1, 2, ՍԿՆ-3, 2, քարհավաք և քարջարդ ԿԴԿ-50 և այլ) ներդրվել են արտադրության մեջ (խՍՀՄ-ում և Կուբայում)։
Գրականություն
Կատեգորիա:Հայ մեքենագետներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ Կատեգորիա:ՀԱԱՀ շրջանավարտներ
Տնային հաշվապահություն
Տնային հաշվապահություն, անհատական ֆինանսների հաշվառման համակարգչային ծրագիր, որը մշակել է Պավել Կոզլովսկին, թողարկել է Keepsoft ընկերությունը։ Microsoft Windows-ի համար ծրագրի առաջին տարբերակը թողարկվել է 1998 թվականին, 2008-2011 թվականներին թողարկվել է Windows Mobile-ի համար, իսկ 2012-2013 թվականներին` Անդրոիդի և iOS-ի համար։
Պատմություն և մրցանակներ
Softkey ինտերնետային հանդեսին տված հարցազրույցում Պավել Կոզլովսկին ասել է, որ ինքը 1998 թվականին մշակել է Microsoft Windows-ի համար «Տնային հաշվապահության» առաջին տարբերակը սեփական կարիքների համար, այնուհետև այն տեղադրել է համացանցում` ընդհանուր օգտագործման համար ։ Ծրագիրը զարգացվել է, և 2008 թվականին առկա է եղել Windows Mobile-ով ղեկավարվող անձնական գրպանի համակարգիչների տարբերակը, 2012 թվականին թողարկվել է Android-ի համար հավելվածի առաջին տարբերակը, իսկ 2013 թվականին` iOS-ի համար  ։
Երկարամյա պատմության ընթացքում ծրագիրը դարձել է ճյուղային բազմաթիվ մրցանակների դափնեկիր. 2008 թվականից մինչև 2011 թվականը ծրագիրն ստացել է «Տարվա ծրագրաշար» կոչումը Softline-ի և Mail.Ru-ի (Софт@Mail.Ru) համատեղ նախագծից , 2010 և 2015 թվականներին՝ «Լավագույն ծրագրային ապահովում» անվանումը՝ PC Magazine պարբերականի ռուսերեն տարբերակից : 2013 թվականին առանձին ​​PC Magazine/Russian Edition մրցանակը տրվել է iPhone-ի համար բջջային հավելվածին ։ 2017 թվականի սկզբին ծրագրի հեղինակը հարցազրույց է տվել PC Magazine/Russian Edition-ին՝ անձնական ֆինանսների հաշվառման և ընտանեկան բյուջեի պահպանման համար շուկայի զարգացման տեսության վերաբերյալ ։
Ծրագրի առանձնահատկություններ
Մշակողը ծրագիրը դասում է որպես անձնական ֆինանսների հաշվառման, ընտանեկան բյուջեի և փոքր բիզնեսի հաշվապահական հաշվառման կառավարման համար լուծում։ Ծրագիրն օժանդակում է բազմաթիվ հաշիվների, բյուջեի պլանավորման, եկամուտների և ծախսերի հաշվառմանն ու համակարգմանը, պարտքի հանձնառության գծով աշխատելու հետ (ներառյալ՝ պարտքերի մարումը մասերով, տոկոսների հաշվարկը և վճարման հիշեցումները), աջակցում է արտարժույթի փոխարկմանը (ինքնաբերաբար թարմացվում է ինտերնետային բանկերի միջոցով) և XLS-ից տվյալների ներմուծումը CSV (աջակցում է ինտերնետային բանկերի համակարգին) և QIF (համատեղելի է անձնական ֆինանսների կառավարման այլ ծրագրերի հետ) :
Ծրագիրը կարող է կազմել հաշվետվություններ և դիագրամներ, տպելու համար դարձնել տվյալներ, տեղեկություններ արտահանել դեպի .xls և .xlsx, .doc, .rtf, .mdb, .xml, .html, .txt, .pdf, .odt և այլ ձևաչափեր ։ Հնարավոր է աշխատել մի քանի օգտատերերի հետ (հաշվառման գրանցումներն ու տեղեկատվությունը պաշտպանված է գաղտնաբառով), տվյալների բազայի համաժամանակեցումը մի քանի համակարգիչների միջև, աշխատասեղանի տարբերակի և բջջային հավելվածների միջև տեղեկատվության համաժամանակյա դարձնելը ։
Ծրագիրը ներկայանում է վճարովի ընդլայնված տարբերակներով և անվճար lite տարբերակներով՝ Microsoft Windows-ի, Android-ի և iOS-ի համար։ Մի շարք գործառույթներ` տվյալների արտահանում և ներմուծում, պարտքերի պարտավորությունների հաշվառման հնարավորություն (վերցված վարկեր և տված պարտքեր), փոխարժեքների ավտոմատ թարմացում և այլն, սահմանափակված են անվճար տարբերակում ։ Կա նաև ծրագրի դյուրակիր Windows տարբերակը, որն աշխատում է առանց տեղադրելու այն օգտագործողի համակարգչում ։ 2017 թվականի մարտին թողարկվել է Android հավելվածի 6-րդ տարբերակը՝ ապահովելով հետադարձ համատեղելիություն և լիակատար համաժամանակեցում Windows-ի ֆունկցիոնալ տարբերակի հետ ։ 2017 թվականի հունիսին թողարկվել է iPhone-ի և iPad-ի համար նախատեսված հավելվածի 6-րդ տարբերակը՝ ապահովելով հետադարձ համատեղելիություն և լիակատար համաժամանակեցում` Windows-ի համար ֆունկցիոնալ տարբերակի հետ, ինչպես նաև, ըստ մշակողների, համատեղելիություն iOS-ի 10-րդ և 11-րդ տարբերակների հետ ։
Արտաքին հղումներ
Կատեգորիա:Ծրագրային ապահովում այբբենական կարգով Կատեգորիա:Վինդոուզի ծրագրային ապահովում Կատեգորիա:Անդրոիդի ծրագրային ապահովում Կատեգորիա:IOS-ի ծրագրային ապահովում Կատեգորիա:Ֆինանսներ
Լաֆայետ շրջան (Ֆլորիդա)
Լաֆայետ շրջան (Lafayette County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.406 կմ² է, բնակչությունը՝ 8.870 մարդ (2010 թ. տվյալներով)։ Շրջկենտրոնն է Մայո բնակավայրը։ Կազմավորվել է 1856 թ.։
Կատեգորիա:Ֆլորիդայի շրջաններ
Միխայլովկա (գյուղ, Բիժբուլյակսկի շրջան)
Միխայլովկա (Михайловка, Михайловка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 1314 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիժբուլյակսկի շրջանի բնակավայրեր
Վաթենդորֆ
Հալշտադտ (Wattendorf), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 680 մարդ (ըստ 2010 թվականի դեկտեմբերի 31-ի) ։ Տարածքը կազմում է 22.23 կմ²։ Պաշտոնական կոդ՝ 09 4 71 209։
Արտաքին հղումներ
Կատեգորիա:Գերմանիայի քաղաքներ
Ինդոնեզիայի վարչական բաժանում
Համաձայն գործող Սահմանադրության Ինդոնեզիան ունիտար հանրապետություն է և բաժանվում է պրովինցիաների (provinsi), որոնց թիվը այժմ հասնում է 34-ի (ընդգրկելով կարգավիճակով պրովինցիաներին հավասարեցրած Ջակարտա հատուկ մայրաքաղաքային շրջանը և Ջոկյակարտա հատուկ շրջանը)։
Մի կյանք պարի մեջ
Արտաքին հղումներ
Կատեգորիա:Հայկական ֆիլմեր Կատեգորիա:2011 ֆիլմեր
Շուշանազգիներ
Շուշանազգիները երկշաքիլավորների դասին պատկանող բույսերի ընտանիք է։ Շուշանազգիների ընտանիքում հաշվվում են բույսերի մոտ 4 հազար տեսակ, որոնք աճում են ամբողջ երկրագնդում։ Շուշանազգիների մեծ բազմազանություն կա հատկապես տափաստաններում և կիսատափաստաններում։ Դրանց մեծ մասը բազմամյա խոտաբույսեր են սոխուկներ կամ կոճղարմատներ հիշեցնող ձևափոխված ստորգետնյա ընձյուղներով։
Ձևաբանություն
Տերևները խոշոր են, ամբողջական, զուգահեռաջիղ կամ աղեղնաջիղ։ Շուշանազգիների ծաղիկները սովորաբար խոշոր են, վառ գունավորված, դասավորված են առանձին կամ ողկույզ, հովանոց, հուրան և այլ ծաղկաբույլերով։ Ծաղկի մեջ կան ազատ կամ սերտաճած 6 պսակաթերթեր, 6 առէջներ (երկու շրջանով 3 - ական), 1 վարսանդ։ Շուշանազգիների պտուղը բազմաթիվ սերմերով հատապտուղ է կամ տուփիկ։
Տարածված ցեղերը
Այս ընտանիքի մեջ է մտնում, օրինակ ։ Դա ամենատարբեր գույնի առանձին խոշոր ծաղիկներով դեկորատիվ սոխուկավոր բույս է։ Վարդակակաչի ծաղկաբույլը բաղկացած է 6 միատեսակ պսակաթերթերից՝ երկու շրջանով 3 - ական դասավորված։ Կոկոնում ծաղկապատի 3 արտաքին կանաչ տերևիկները ծածկում են 3 ներքին տերևիկներին։ Ծաղիկների բացվելուց հետո դրանք բոլորը վառ գունավորում են ստանում չբաժանվելով բաժակի և պսակի։ Ծաղկի մեջ կան 6 առէջներ` երկու շրջանով երեքական դասավորված, և մեկ վարսանդ` եռաթի սպիով։ Վարսանդի սերմնարանը բաժանված է 3 բնի, որոնցում գտնվում են բազմաթիվ սերմնաբողբոջներ։ Վարսանդի սերմնարանից զարգանում է տուփիկ պտուղը, որը հասունանալիս ճեղքվում է 3 փեղկի։ Մշակովի վարդակակաչներն ունեն հիբրիդային ծագում։ Վայրի վարդակակաչների շատ տեսակներ աճում են Միջին Ասիայում, Պովոլժիեի, Ղրիմի և Ուկրաինայի տափաստաններում։
Շուշանազգիների մյուս ներկայացուցիչը ։ Հողի տակ գտնվում է հովտաշուշանի երկարավուն կոճղարմատը. հողի մակերեսին դասավորվում են նրա լայն, աղեղնաջիղ տերևները։ Հովտաշուշանի սպիտակ հոտավետ ծաղիկները հավաքված են ողկույզ ծաղկաբույլում։ Աշնանը հասունանում են պտուղները՝ կարմիր հատապտուղները։ Դրանք, ինչպես և ամբողջ բույսը, թունավոր են։ Հովտաշուշանի ծաղիկներն ու տերևները օգտագործվում են որպես դեղամիջոց սրտային հիվանդությունների համար, ծաղիկներից ստացված եթերայուղն օգտագործվում է պարֆյումերիայում։
Վայրի բույսերից կարելի են նաև, տեսակները (վերջին երկուսը թունավոր են) և այլն։
Մեստանսա (քաղաք)
Մեստանսա (Mestanza), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Վալյե դե Ալկուդիյա շրջանի կազմի մեջ։ Տարածքը՝ 370 կմ2։ Բնակչությունը՝ 796 (2010 թվականին)։ Հեռավորությունը վարչական կենտրոնից՝ 252 կմ։
Պհոպհենգ (լաոսյան տառ)
Պհոպհենգ («մեղու»), լաոսերեն այբուբենի 16-րդ տառը։ Նման է թաիլանդերեն այբուբենի «պհոպհինգ» տառին։ Լաոսերեն այբուբենում համարվում է աքսոնսունգ տառ, այսինքն՝ վերին կարգի։ Արտասանվում է ձայնավոր։ Բառավերջում արտասանվում է նաև որպես «պհապհինգ»։ Նաև օգտագրոծվում է որպես «ինցիալ»։
Արտաքին հղումներ
Կատեգորիա:Լաոսերեն այբուբենի տառեր
Կլյուշա
Կլյուշա (Клюша), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Սև գետի ձախ ափին՝ 22 կմ հեռավորության վրա։ Գետի երկարությունը 21 կմ։
Գետի ակունքը գտնվում է Ուրալի լեռներում Կոմի Հանրապետության սահմանի մոտականյքում, Մուրաշի գյուղից 30 կմ հարավ-արևելք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Պարխալ
Պարխալ, գյուղ, ավան Արևմտյան Հայաստանում, Էրզրումի վիլայեթի Կիսկիմի գավառակում ։ Միջնադարում եղել է ավան և հանդիսացել է Պարխալի գավառի կենտրոնը։
Պատմամշակութային կառույցներ
Բնակավայրը հայտնի է Պարխալի տաճարով, որը եռանավ բազիլիկ էր՝ 973 թվականին Դավթի կողմից կառուցված։ Թուրքերը տաճարը վերածել են մզկիթի ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Պարասկովիյա (գյուղ, Կեգիչևի շրջան)
Պարասկովիյա (Парасковія), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1750 թվականին։
Արտաքին հղումներ
Կատեգորիա:Ուկրաինայի Խարկովի մարզի Կեգիչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1750 թվականին հիմնադրված բնակավայրեր
Յու Մեիդենի սուրը (պատմվածք)
Յու Մեիդենի սուրը, Ջին Յոնի (Լուի Չա) գրած ուսյական պատմվածք։ Այն առաջին անգամ տպագրվել է 1970 թվականին Հոնկոնգի «Ming Pao Evening Supplement» թերթում ։ Չնայած պատմվածքը հեղինակի վերջին ճշգրիտ ուսյական ստեղծագորություններից է, գարնան և աշնան ժամանակաշրջանում ժամանակագրորեն Ջին Յոնի ամենավաղ գրվածքներից է։
Սյուժե
Պատմությունը տեղի է ունենում Չինաստանում գարնան և աշնան ժամանակաշրջանում Չինաստանի հարավային Վու և Յե նահանգների միջև հակամարտության ֆոնի դեմ։ Վուի սուսերամարտիկների թիմը հաղթում է Յեի ամենալավ սուսերամարտիկներին։ Յեի թագավոր Գոջիանի խորհրդատու Ֆան Լին գտնում է երիտասարդ հովվուհի Աքինգին, որը հեշտությամբ պարտության է մատնում Վուի սուսերամարտիկների թիմին։
Բացահայտվում է, որ Աքինգը ձեռք է բերել այդ հմտությունները սպիտակ գիբոնի հետ կեղծ սուսերամարտ խաղալիս։ Ֆան Լին թույլ է տալիս Աքինգին սուսերամարտի մրցարշավի համար մարզել Յեի զինվորներին։ Աքինգն աստիճանաաբար սիրահարվում է Ֆան Լիին։ Յեի արքան վերջապես իր մրցակցին՝ Վուի արքա Ֆուչայիին, պարտության է մատնում տևական դժվարություններից և ստորացումներից հետո։ Ֆան Լին միացել էր իր սիրելիի՝ Սի Շիի հետ, որին՝ որպես հարճ, ուղարկել էին Ֆուչայիի մոտ։ Աքինգը փորձում է սպանել Սի Շիին, բայց Սի Շիի գեղեցկությունը շփոթեցնում է նրան։ Աքինը, երբ սուրը նետում է դեպի Սի Շին, պատահականորեն իր նեյհունով ցավեցնում է նրան, չնայած անգամ ծայրը չէր դիպել։ Նա ցավով կուրծքն ամուր սեղմում է, և նրա դեմքի արտահայտությունն այսպես էր նկարագրվում. «Այնքան գեղեցիկ է, որ դա ցանկացած մարդու, որը կնայեր նրան, հոգին կալեկոծեր»։ Այստեղից է չինական «Սիզին ամուր սեղմում է կուրծքը» ( Չինարեն՝ 西子捧心; xīzǐ pěng xīn) արտահայտության ծագումը, որը վերաբերում է բարձրացող կնոջ գեեցկությանը, երբ նա վշտի կամ հոգեվարքի մեջ է։
Ադապտացիա
.1986 թվականին Հոնկոնգի «ATV» հեռուստաընկերությունը արտադրեց հեռուստատեսային սերիալ՝ հիմնված նովելի վրա, որտեղ Մուն Լին խաղում էր Աքինգի դերում ։
Սոֆո Գելովանի
Սոփո Գելովանիա (სოფო გელოვანი, ), վրացի երգչուհի, ով 2013 թվականին Waterfall երգով, Նոդիկո Թաթիշվիլիի հետ ներկայացրել է Վրաստանը Եվրատեսիլ 2013 երգի մրցույթում և եզրափակիչ փուլում զբաղեցրել են 15-րդ հորիզոնականը։ Նա նաև ներկայացրել է Վրաստանը Երևանն է կանչում երգի մրցույթ 2012 թ.-ին։
Կատեգորիա:Վրացի երգչուհիներ Կատեգորիա:Եվրատեսիլ 2013 երգի մրցույթի մասնակիցներ Կատեգորիա:Մարտի 21 ծնունդներ Կատեգորիա:21-րդ դարի երգչուհիներ
Բարսեղ արքեպիսկոպոս
Բարսեղ արքեպիսկոպոս, Հայ առաքելական եկեղեցու հոգևորական, Վիրահայոց թեմի առաջնորդ։ 1179 թվականին մասնակցել է Հռոմկլայում հրավիրված ազգային եկեղեցական ժողովին։ Եղել է հեղինակավոր անձնավորություն և ժողովրդի պատգամավորների շարքում հիշվում է յոթերորդ տեղում ։ Բարսեղ արքեպիսկոպոսը հիշվում է նաև Բասիլիոս անունով. «Բասիլիոս արքեպիսկոպոս թագաւորանիստ քաղաքին Վրաց Տփխեաց»։
Ծանոթագրություններ
Կատեգորիա:Հայ առաքելական եկեղեցու արքեպիսկոպոսներ Կատեգորիա:Վրաստանի հայոց թեմի առաջնորդներ
Լեյք շրջան (Ֆլորիդա)
Լեյք շրջան (Lake County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.468 կմ² է, բնակչությունը՝ 297.052 մարդ (2010 թ. տվյալներով)։ Շրջկենտրոնն է Թավարես բնակավայրը։ Կազմավորվել է 1887 թ.։
Կատեգորիա:Ֆլորիդայի շրջաններ
Խայթող բջիջներ
Խայթող բջիջներ, նեմատոցիտներ, աղեխորշավորների մեծ մասի ծածկող էպիթելում, ինչպես նաև էնտոդերմում գտնվող հատուկ բջիջներ, որոնք հարձակման և պաշտպանության միջոց են։ Ունեն բարակ, խիտինային կազմությամբ ձվաձև կամ երկարավուն պատիճ, որի խոռոչը լցված է թունավոր հեղուկով։ Այստեղ է գտնվում նաև պարուրաձև ոլորված թելիկը։ Կորիզը տեղադրված է բջջի հիմքում, իսկ արտաքին մակերևույթում կա զգայուն ելուստ՝ կնիդոցիլ, որին հպվելիս խայթող բջիջներն անմիջապես գրգռվում են, թելիկը խոռոչից դուրս է թռչում և խայթում։
Նեմատոցիստները շատ արդյունավետ զենքեր են։ Մեկ նեմատոցիստը կարող է անշարժացնել դրոզոֆիլ պտղաճանճի փոքր թրթուրին։ Մարդու համար ամենամահացու խայթող բջիջները հանդիպում են կուբոմեդուզաների մոտ  ։
Աղեխորշավորների խայթող բջիջները տեղադրված են մարմնի ամբողջ մակերևույթում, ավելի շատ խտացած են շոշափուկների և բերանի շուրջը։ Խայթոցից հետո բջիջները մահանում են, իսկ դրանց տեղում կամ կողքին նորերն են զարգանում։ Խայթող բջիջների ազդեցությունից այրվածքներ են առաջանում, մանր (երբեմն նաև խոշոր) կենդանիները մահանում են։
Ծանոթագրություններ
Կատեգորիա:Աղեխորշավորներ
Ֆոֆոն (լաոսյան տառ)
Ֆոֆոն («անձրև»), լաոսերեն այբուբենի 17-րդ տառը։ Նման է թաիլանդերեն այբուբենի «ֆոֆա» տառին։ Լաոսերեն այբուբենում համարվում է աքսոնսունգ տառ, այսինքն՝ վերին կարգի։ Արտասանվում է ձայնավոր։ Նաև օգտագրոծվում է որպես «ինցիալ»։
Արտաքին հղումներ
Կատեգորիա:Լաոսերեն այբուբենի տառեր
Մարտաֆիլմ
Մարտաֆիլմ կամ էքշն ֆիլմ, կինեմատոգրաֆի ժանր, որտեղ առավել ուշադրություն է դարձվում բռնությանը, կրակոցներին, ձեռնամարտերին, հետապնդմանը։ Մարտաֆիլմերից մեծամասնությունն ունի հետևյալ հանրահայտ թեզիսը. «Բարիքը պետք է ձեռք բերել բռունցքներով»։ Նման ժանրի ֆիլմերն բարդ սյուժե չունեն։ Գլխավոր հերոսը հենց սկզբից բախվում է բացահայտ չարիքի հետ՝ ահաբեկչություն, թալան, առևանգում, սպանություն, կոռուպցիա, անարդարություն (գլխավոր հերոսի տեսանկյունից)։ Իրավիճակից ելք չգտնելով գլխավոր հերոսը որորշում է մարտնչել։ Արդյունքում վերացման են արժանանում ֆիլմի մի քանի կամ մի քանի տասնյակ բացասական հերոսներ։ Շատ դեպքերում մարտաֆիլմներն ունենում են «ուրախ վերջաբան»։ Մարտաֆիլմերի մեծամասնությունը խորհուրդ չի տրվում դիտել 16 տարեկանից փոքր անձանց։
Որոշ մարտաֆիլմներ դասակարգվում են նաև որպես «էքշն» (action movie, բառացի գործողության ֆիլմ) ֆիլմեր։ Էքշն ֆիլմերը որպես կանոն ունենում են շատ մեծ բյուջե և լի են կասկադյորական հնարքներով և հատուկ էֆեկտներով։
Որոշ մարտաֆիլմեր
Կատեգորիա:Կինոյի ժանրեր Կատեգորիա:Մարտաֆիլմեր
Խայծ
Խայծ, կարթի ծայրին ամրացված որևէ կեր՝ ձկներին հրապուրելու և որսալու համար կամ թակարդի մեջ դրված կեր՝ կենդանիներին թակարդը գցելու համար։ Խայծն օգտագործվում է նաև փոխաբերական իմաստով՝ դավ, նենգություն։
Կատեգորիա:Ձկնորսություն
Գավրիլովո (գյուղ, Դուխովշչինսկի շրջան)
Գավրիլովո (Гаврилово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։ Մտնում է Բաբինսկի գյուղական բնակավայրի կազմի մեջ։
Գավրիլովոն գտնվում է շրջանի հյուսիսային մասում՝ Դուխովշչինկայից 8 կմ հարավ, P136 Սմոլենսկ-Նելիդովո մայրուղուց 4 կմ դեպի արևելք, Բերյոզա գետի ափին։ Պրիսելսկայա երկաթուղային կայարանը գտնվում է գյուղից 13 կմ հարավ-արևելք՝ Մոսկվա-Մինսկ գծի վրա։
Բնակչությունը 2007 թվականին գրանցված տվյալներով կազմել է 1 մարդ։
Պատմություն
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին ։
Մոթերն
Մոթերն (Mothern), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 2052 մարդ, բնակչության խտությունը` 199.22 մարդ/կմ²։ Բնակավայրը զբաղեցնում է 10.3 կմ² տարածք։
Աշխարհագրություն
Գտնվում է Փարիզ քաղաքից 430 կմ արևելք, Ստրասբուրգ քաղաքից` 50 կմ հյուսիս-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 1416 աշխատունակ (15-64 տարեկան) բնակիչ, որոնցից ակտիվ էին 1110-ը, իսկ ոչ ակտիվները` 306։ Ակտիվության ցուցանիշը կազմում է 78,4 %։ 1110 աշխատունակ մարդկանցից աշխատել է 1063 անձ (612 տղամարդ և 451 կին)։ Գործազուրկ են եղել 47 անձ (16 տղամարդ և 31 կին)։ 306 անաշխատունակներից 88-ը եղել են աշակերտներ կամ ուսանողներ, 84-ը` թոշակառուներ, իսկ 134-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
(3447) Բարկհալտեր
(3447) Բարկհալտեր (Burckhalter), աստերոիդ աստերոիդների գոտի ներքին մասում։ Հայտնաբերվել է 1956 թվականի սեպտեմբերի 29-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 1,990582 ա. մ., առավելագույնը մոտենում է 1,9329 ա. մ. հեռավորության վրա և հեռանում 2,0483 ա. մ. ։ Արեգակի շուրջ մեկ ամբողջական պտույտ է կատարում 1025,81 երկրային օրվա ընթացքում, իր ուղեծրով շարժվելով միջինում 0,350941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,72° անկյուն։
Բարկհալտեր աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1956 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Պետրովսկոե (գյուղ, Կեգիչևի շրջան)
Պետրովսկոե (Петрівське), գյուղ Ուկրաինայի Խարկովի մարզի Կեգիչևի շրջանում։
Արտաքին հղումներ
Կատեգորիա:Ուկրաինայի Խարկովի մարզի Կեգիչևի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (327601-327700)
Աստերոիդների ցանկ (327501-327600) * Աստերոիդների ցանկ * Աստերոիդների ցանկ (327701-327800)
Պարտանուս
Պարտանուս, գյուղ Արևմտյան Հայաստանում, Էրզրումի վիլայեթի Էրզրումի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դյադյա Վալյա
«Դյադյա» Վալյա» (Քեռի Վալյա), վավերագրական կինոնկարը խաղարկային և անիմացիոն ֆիլմերի բեմադրող-նկարիչ, Հայկական ԽՍՀ վաստակավոր նկարիչ Վալենտին Պոդպոմոգովի կյանքի և ստեղծագործության մասին է։ Կինոնկարը «Արվեստակիրներ» ֆիլմաշարից է։ Եթեր է հեռարձակվել 2011 թվականին։
Արտաքին հղումներ
Կատեգորիա:Հայկական ֆիլմեր Կատեգորիա:2010 ֆիլմեր Կատեգորիա:2011 ֆիլմեր
Միխայլովկա (գյուղ, Բլագովեշչենսկի շրջան)
Միխայլովկա (Михайловка, Михайловка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Վիշնյովկա (գյուղ, Լյուբոմլի շրջան)
Վիշնյովկա (Вишні́вка), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Վիշնյովկա գյուղում բնակվում էր 133 մարդ։ Բնակավայրը զբաղեցնում է 0,57 կմ² տարածք։ Բնակչության խտությունը կազմում էր 233,33 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լյուբոմլի շրջանի բնակավայրեր Կատեգորիա:Ուկրաինայի գյուղեր
Պհոպհու (լաոսյան տառ)
Արտաքին հղումներ
Կատեգորիա:Լաոսերեն այբուբենի տառեր
Անաստասիա Աֆանասևա
Կենսագրություն
Արժանացել է մի շարք գրական մրցանակների` «РЕЦ» ամսագրի մրցանակի (2005), «Ռուսական մրցանակ» (2006), «ЛитератуРРентген» մրցանակ (2007), «Դեբյուտ» մրցանակ (2014) «Պոեզիա» անվանակարգում «Հետքեր» բանաստեղծությունների գրքի համար և այլն ։
Արձագանքներ
Ռուս բանաստեղծուհի և գրականագետ Նատալիա Չեռնիխի կարծիքով «Աֆանասևայի բանաստեղծական աշխարհայացքը կարելի է անվանել խճանկար` յուրաքանչյուր փոքր դրվագ (փոխաբերություն կամ փոխանվանական փոխանցում) ունի բավականին հստակ սահմաններ։ Այնուամենայնիվ, այդ սահմանները փակ չեն, բայց, այսպես ասած, օծված են իմաստային կապերով, ինչը համապատասխանում է տաղաչափական հանգավորական ռիթմերին, դա ազատ բանաստեղծություն է, և՛ տաղաչափական տեսանկյունից կազմակերպված։ Աֆանասևան բանաստեղծ է, ով տիրապետում է բառի անհատական, ճանաչողական և կերտողական արվեստին» ։
Մատենագիտություն
Թարգամանություններ